《贫病》
宋代·丘葵

贫似山僧瘦似猿，病躯只合老山村。
空床{左臬右兀}{左兀右危}无毡卧，破褐褴縿有虱扪。
作甫里翁垂钓艇，学猗玕子饮洼樽。
前修追慕吾何敢，孤负西埔矩老言。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。